שגיאות פרמטריות בתבנית:מבנה   
פרמטרים ריקים [ מיקום ] לא מופיעים בהגדרת התבנית 

**הגשר החדש** (סלובקית: **Nový Most**) הוא גשר מעל נהר הדנובה הנמצא בברטיסלאבה, בירת סלובקיה. הגשר הוא כביש מעבר מעל הנהר. שמו הקודם היה "גשר התקומה של האומה הסלובקית" (Most SNP, בראשי תיבות).

הגשר נבנה בין השנים 1967–1972. זהו גשר מעוגן כבלים א-סימטרי באורך של 431.8 מטר. מבנהו המתכתי מונח על חבלי מתכת. הגשר נודע בכינוי "הצלחת המעופפת" בשל המצפה הממוקם מעל הגדה הדרומית. במקום מסעדת יוקרה ומרפסת תצפית המשקיפה על העיר.

היסטוריה
--------

מאז פתיחתו לתנועה בשנת 1972 נקרא הגשר Most SNP (גשר התקומה של האומה הסלובקית), אף שבפי המקומיים הוא ידוע בשם "הגשר החדש", כיוון שהיה הגשר השני שנבנה בעיר, מעל נהר הדנובה. בשנת 1993 החליטה מועצת העיר לשנות את שמו של הגשר באופן רשמי, כך שיתאים לשמו המקובל: "הגשר החדש" (Nový Most). אולם, מאז פתיחתו לתנועה הושלמה בנייתם של שלושה גשרים נוספים ולכן בשנת 2012 החליטה מועצת העיר לשנות את שמו של הגשר, פעם נוספת, לשמו המקורי: Most SNP. השינוי נכנס לתוקפו ב-29 באוגוסט 2012, יום שבו ציינו בסלובקיה 68 שנה למרד הסלובקי.

בניית הגשר נמשכה בין 1967 ל-1972.
הגשר נפתח רשמית לתנועה ב-26 באוגוסט 1972. חלק ניכר מהעיר העתיקה של ברטיסלבה, למרגלות טירת ברטיסלבה, אשר כלל כמעט את כל הרובע היהודי העתיק בעיר, נהרס במהלך העבודות לצורך סלילת כביש המוביל אל הגשר.
מנגד, הגשר שיפר את הגישה מרובע פטרז'לקה (Petržalka) לשאר חלקי העיר. במהלך העבודות גם נחשפו קטעים מחומת העיר העתיקה.

מסעדה ומרפסת תצפית
------------------

המבנה דמוי צלחת מעופפת הניצב על אחד מעמודי הגשר, בגובה 84.6 מטר, מהווה אטרקציה תיירותית בולטת בעיר. במבנה פועלת מרפסת תצפית ומסעדה, אשר שמה מאז 2005 הוא UFO (בעבר נקראה ביסטריצה). במסעדה מטבח סלובקי מסורתי ומטבח בינלאומי המתואר בפרסומי המסעדה כ"מטבח ים-תיכוני". It received the Restaurant of the Year award in 2011.
מהמסעדה ומרפסת התצפית נשקף נוף פנורמי של העיר ברטיסלבה. למבנה ניתן להגיע במעליות הנמצאות בבסיס העמוד המזרחי שאליו ניתן להגיע בשביל הולכי רגל ובנתיב לאופניים משני עברי הגשר. נכון לנובמבר 2017 השימוש במעליות עלה 7.40 אירו, אולם עלות זו מופחתת ממחיר הארוחה לאורחי המסעדה. בעמוד המערבי של הגשר קיימת יציאת חירום ובה 430 מדרגות.

גלריית תמונות
-------------

* מראה העמוד המזרחי ובניין "הצלחת המעופפת"מראה העמוד המזרחי ובניין "הצלחת המעופפת"
* מבט כלפי מעלה של העמוד המזרחי ו"הצלחת המעופפת"מבט כלפי מעלה של העמוד המזרחי ו"הצלחת המעופפת"
* טירת ברטיסלבה וקתדרלת סנט מרטין בברטיסלבה, כפי שהם נראים מן הגשרטירת ברטיסלבה וקתדרלת סנט מרטין בברטיסלבה, כפי שהם נראים מן הגשר
* מראה המסעדה בשעות היוםמראה המסעדה בשעות היום
* מראה המסעדה בשעות הלילהמראה המסעדה בשעות הלילה
* מראה פנורמי של הגשר בלילהמראה פנורמי של הגשר בלילה
* הנוף הנשקף אל עבר הגשר בשעת שקיעה על ברטיסלבההנוף הנשקף אל עבר הגשר בשעת שקיעה על ברטיסלבה
* מראה פנורמי מטירת ברטיסלבהמראה פנורמי מטירת ברטיסלבה

קישורים חיצוניים
----------------

ויקישיתוף מדיה וקבצים בנושא **הגשר החדש** בוויקישיתוף

הערות שוליים
------------

1. ↑  Tkáčiková, Lucia; Durdovanský, Michal (29 במרץ 2012). "Bratislava will again have a 'SNP Bridge'". *SME*. נבדק ב-2013-09-19. `{{cite news}}`:  (עזרה)
2. ↑  "Bratislava UFO classed one of the craziest places - Slovakia.travel".
3. ↑  "The changing face of Bratislava". 21 במרץ 2014. `{{cite web}}`:  (עזרה)
4. ↑  Savitie, Ilona: *Suomalainen matkaopas: Slovakia*, p. 64. ISBN 978-952-9715-63-3
5. ↑  UFO fact sheet

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007595453305171
* LCCN: sh2011001628
* NKC: ge619561

 |